อยากทราบว่านี้คือเลือดล้างหน้าเด็กหรือว่าปจด.คะ คือเราเคยแท้งและได้รับการขูดมดลูกช่วง11.4.63 ท้องได้5สัปดาห์เราน่าจะเดินเยอะและยกของหนักจนทำให้แท้ง (ปจด เรามาไม่ปกติ บางครั้งก็มาวันที่11หรือ15ของทุกเดือน) ต่อมาเข้าเดือนที่3หลังจากขูดมดลูกเราตั้งใจปล่อยอีกครั้ง ปจดล่าสุดคือเดือนก.ค วันที่11 พอไวันที่1ส.ค มีเลือดออกมาส่วนมากสีจะเข้มๆ มา4 วัน เข้าวันที่5-8มีเป็นน้ำขาวเมือกๆไม่แสบขัด ไม่เจ็บท้อง เจ็บนม อยากทราบว่านี้คือปจด ที่ตกค้างหรือเลือดล้างหน้าเด็กคะ
สวัสดีค่ะ การมีเลือดออกดังกล่าวมานั้น อาจจะไม่ใช่เลือดประจำเดือน เพราะมาเร็วกว่าเลือดประจำเดือนปกติ คือมาเร็วกว่า 22-35 วัน เลือดประจำเดือนจะมา 3-7 วันแล้วหยุด ไม่มีการตกค้างแล้วออกมาระหว่างรอบเดือนอีกโดยเลือดที่ออกผิดปกติทางช่องคลอด อาจจะเกี่ยวหรือไม่เกี่ยวกับการตั้งครรภ์ก็ได้ สาเหตุที่เกี่ยวกับการตั้งครรภ์เช่นเลือดล้างหน้าเด็กที่เกิดหลังปฏิสนธิ 2 สัปดาห์ ออกมาเล็กน้อย 1-3 วัน ไม่ได้เกิดในทุกคน ไม่ได้ใช้ยืนยันการตั้งครรภ์ หรือเป็นภาวะแทรกซ้อนเช่นการแท้งหรือท้องนอกมดลูก หรือสาเหตุอื่นๆ เช่นการติดเชื้อหรือมีเนื้องอกของอวัยวะสืบพันธุ์เพศหญิง เป็นต้นโดยควรไปพบแพทย์เพื่อตรวจหาสาเหตุที่แน่ชัดและยืนยันการตั้งครรภ์ไปด้วย เพราะถึงแม้จะตั้งครรภ์ การมีเลือดออกมา ไม่ปกติ ควรหาสาเหตุและแก้ไข เบื้องต้นให้งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาใดๆมาเหน็บหรือกินเอง